Document ID: 31988R3869

*****
ΚΑΝΟΝΙΣΜΟΣ (ΕΟΚ) αριθ. 3869/88 ΤΗΣ ΕΠΙΤΡΟΠΗΣ
της 13ης Δεκεμβρίου 1988
σχετικά με τους δασμούς που εφαρμόζονται στην Κοινότητα με τη σύνθεσή της στις 31 Δεκεμβρίου 1985 για τα υβρίδια εσπεριδοειδών γνωστά με την ονομασία «minneolas», τα αμύγδαλα και τα φουντούκια προελεύσεως Ισπανίας και Πορτογαλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 75 παράγραφος 4 πρώτο εδάφιο στοιχείο β), και το άρθρο 243 παράγραφος 4 πρώτο εδάφιο στοιχείο β),
Εκτιμώντας:
ότι ο κανονισμός (ΕΟΚ) αριθ. 4161/87 του Συμβουλίου (1) καθορίζει τους βασικούς δασμούς που λαμβάνονται υπόψη στην Κοινότητα, με τη σύνθεσή της στις 31 Δεκεμβρίου 1985, για τον υπολογισμό των διαδοχικών μειώσεων που προβλέπονται από την πράξη προσχώρησης·
ότι για να επιτραπεί η ικανοποιητική διάθεση της ισπανικής και πορτογαλικής παραγωγής των υβριδίων εσπεριδοειδών γνωστών με την ονομασία «minneolas», καθώς και των αμυγδάλων και φουντουκιών στην Κοινότητα, με τη σύνθεσή της στις 31 Δεκεμβρίου 1985, πρέπει να εξαλειφθούν ταχύτερα από ό,τι προβλέπεται στην πράξη προσχώρησης οι δασμοί που εφαρμόζονται στην εν λόγω Κοινότητα για τα εν λόγω προϊόντα που ανταποκρίνονται, στην Ισπανία και στην Πορτογαλία στους όρους που προβλέπονται στο άρθρο 9 παράγραφος 2 της συνθήκης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα υβρίδια των εσπεριδοειδών γνωστά με την ονομασία «minneolas» που υπάγονται στον κωδικό ΣΟ ex 0805 20 90 και τα αμύγδαλα που υπάγονται στους κωδικούς ΣΟ 0802 11 90 και 0802 12 90 και τα φουντούκια που υπάγονται στους κωδικούς ΣΟ 0802 21 00 και 0802 22 00, προελεύσεως Ισπανίας και Πορτογαλίας, τα οποία ανταποκρίνονται στους όρους που προβλέπονται στο άρθρο 9 παράγραφος 2 της συνθήκης, καταργείται ο δασμός που εφαρμόζεται στην Κοινότητα με τη σύνθεσή της στις 31 Δεκεμβρίου 1985.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1988.

Labels: 3
18
17